.td_uid_2_617a79cc70b0e_rand.td-a-rec-img{text-align:left}.td_uid_2_617a79cc70b0e_rand.td-a-rec-img img{margin:0 auto 0 0} Il-Partit Nazzjonalista qed jinsisti biex il-mozzjoni ta' sfiduċja li l-Oppożizzjoni ppreżentat f'Awwissu, kontra l-Ministru Edward Zammit Lewis, tiġi diskussa llum qabel għada fil-Parlament. Fi stqarrija l-Kelliem tal-PN għall-Ġustizzja, Karol Aquilina, qal li għaddew aktar minn tliet xhur minn meta ġie żvelat li l-Ministru Edward Zammit Lewis "kien qed jikkonfoffa u jiddieħak ma' Yorgen Fenech, u sal-lum huwa baqa' ma rriżenjax u l-Prim Ministru Robert Abela baqa' ma keċċiehx minn Ministru." Minn naħa tagħha l-Oppożizzjoni ppreżentat mozzjoni biex b'mod simboliku l-paga tal-Ministru Edward Zammit Lewis tonqos għal €1 biss. Fil-każ tal-Ministri l-oħra kollha l-Oppożizzjoni kienet u ser tibqa' titlob li l-paga tagħhom tonqos b'€1 fis-sena waqt li l-Parlament ikun qed jiddiskuti l-budget għas-sena li ġejja. Aquilina qal li pajjiżna ma jixraqlux li l-kariga ta' Ministru għall-Ġustizzja u l-Governanza tkun okkupata minn Edward Zammit Lewis li assoċja ruħu ma' individwi bħal Yorgen Fenech u pparteċipa b'mod attiv fil-ħolqien u t-tħaddim ta' kultura ta' impunità li wasslet għall-qtil tal-ġurnalista Daphne Caruana Galizia. Id-deputat tal-PN fakkar kif il-Ministru Edward Zammit Lewis inqabad jikkomunika ma' Yorgen Fenech dwar l-investigazzjoni li ntalbet dwar il-kumpanija 17 Black imwaqqfa f'Dubai u dwar l-iskandlu tal-Panama Papers. "Edward Zammit Lewis huwa persuna viċin ħafna ta' Yorgen Fenech, is-sid tal-kumpanija korrotta 17 Black u li llum-il ġurnata jinsab akkużat bil-qtil tal-ġurnalista Daphne Caruana Galizia," qal Aquilina. Qalu li Busuttil hu "theddida"; Zammit Lewis b'messaġġi mas-sid ta' 17 Black Fil-komunikazzjoni li kellu ma' Yorgen Fenech, il-Ministru Edward Zammit Lewis iddeskriva lill-votanti Laburisti bħala "ġaħan" u lil sħabu l-Ministri bħala "tfal u pożi". Fl-istess waqt Edward Zammit Lewis, f'komunikazzjoni ma Yorgen Fenech iddeskriva lill-eks-Kap tal-Oppożizzjoni Simon Busuttil bħala "theddida għas-saltna tad-dritt." "Hekk irid il-Laburist ġaħan, min jaqdih" – Edward Zammit Lewis .td_uid_3_617a79cc7104d_rand.td-a-rec-img{text-align:left}.td_uid_3_617a79cc7104d_rand.td-a-rec-img img{margin:0 auto 0 0}